Panemunio geležinkelio stotis

Panemunio geležinkelio stotis – buvusi stotis Panemunio miestelio šiaurės vakarinėje dalyje, prie buvusio Skapiškio–Suvainiškio geležinkelio. Išlikęs stoties namas – šiuo metu gyvenamasis. Stotis buvo už pusės kilometro nuo Panemunio klebonijos, kadangi tiesiant kelią reikėjo aplenkti Panemunio dvarvietę. Be to, tiesiausias kelias šiuo ruožu ėjo į Vilkolius.

 Istorija 

Panemunis buvo V klasės stotis, įrengta I pasaulinio karo metais arba jam pasibaigus. Nors ši stotelė buvo prie Panemunio valsčiaus centro, tačiau jos apkrova ir keleivių kiekis mažėjo, o 1932 m. ji neteko stoties statuso – liko paprasta sustojimo vieta. 1935 m. pastatytas keleivių namas su bagažo skyriumi už 8081 Lt.LCVA, f. 1160, ap. 4, b. 342, l. 21; ap. 5, b. 1864, l. 5.

1923–1924 m. vietos žydai prisipirko ~1000 m³ rąstų, o žiemą samdyti darbininkai atgabeno juos į Panemunio geležinkelio stotį. 1924 m. vasarą šalia rąstų buvo pastatytas garo variklis medienai pjauti. Tą vasarą garo variklis sprogo, žuvo keli žmonės,B. Jasiūnas. Prisiminimai, 2023, V. Aleknienės asmeninis archyvas. tačiau ši nelaimė nesustabdė medienos ruošimo – ji Panemunio stotyje ir toliau buvo kraunama bei gabenama traukiniais į Pandėlį.

 Tvarkaraščiai 

1926 m. iš Skapiškio į Panemunį atvykdavo 6:22 (stovėdavo 2 minutes), vakarais grįždavo 20:52 (stovėdavo 5 minutes),Lietuvos geležinkelio traukinių tvarkaraščiai. – 1926 m. 1933 m. – atitinkamai 19:12 ir 21:55, stovėdavo 1 minutę.Lietuvos susisiekimo ministerija. Keleivinių traukinių tvarkaraštis, 1933. // psl. 38, 49, 50, 51. 1939 m. traukiniai važiuodavo pirmojoje dienos pusėje – atvykdavo 5:38, išvykdavo 12:30, stovėdavo 2 minutes,Susisiekimo ministerija. Tarnybinis traukinių tvarkaraštis, 1939. // psl. 28, 29, 38, 99, 105, 106, 146. bet po karo važiuodavo jau popiet – 1954 m. traukinys atvykdavo 14:18, išvykdavo 16:48.1355. Виеситская УЖД (Виесите, Екабпилс). Narrow.parovoz.com. Archyvuota 2013-01-31. Nuoroda tikrinta 2025-01-07.

Stotelėje bilietų nebuvo galima įsigyti – bilietus parduodavo traukinio konduktorius. Vietos jaunimas kartais keliaudavo nesusimokėję už bilietus.Violeta Aleknienė. Pareiškimus nuvežė traukiniu, o tuoktis važiuojant jo nebebuvo. 2024-09-24, Panskliautas.lt (tikrinta 2025-01-07).

 Šaltiniai 

 Nuorodos 


Gelež
Kategorija:Rokiškio rajono savivaldybės geležinkelio stotys